નવી દિલ્હી, તા. 8 : સુપ્રીમ કોર્ટે કેન્દ્ર સરકાર પાસે આધારને લઈને સોશિયલ મીડિયા વિંગ બનાવવા માટેના પ્રસ્તાવનો જવાબ માગ્યો છે. યુઆઈડીએઆઈ તરફથી આધાર માટેના નકારાત્મક વિચારોને દૂર કરવા અને લોકોની પ્રતિક્રિયાઓનો જવાબ આપવા માટે સોશિયલ મીડિયા વિંગ બનાવવાના ટેન્ડર જારી કરવા મામલે સુપ્રીમ કોર્ટે સ્પષ્ટતા કરવા કહ્યું છે. ચીફ જસ્ટિસ દીપક મિશ્રાની અધ્યક્ષતાની ખંડપીઠે ટીકા કરતા કહ્યું હતું કે, જે કામ પ્રત્યક્ષ રૂપે કરી ન શકાય તેવો આદેશ કરવામાં આવ્યો. એ કામ અપ્રત્યક્ષ રૂપે કરવામાં આવી રહ્યું છે.